stanford-oval/wikipedia huggingface dataset:
กลุ่มโรงแรมแมนดาริน โอเรียนเต็ล

| --- | --- |

ประเภท: มหาชน
การซื้อขาย: LSE: MDO SGX: M04 แม่แบบ:Bsx
ISIN: BMG578481068 
อุตสาหกรรม: การบริการ, การท่องเที่ยว
ก่อตั้ง: 1963
สำนักงานใหญ่: ฮ่องกง
จำนวนที่ตั้ง: 33
บุคลากรหลัก: Simon Keswick, Chairman Edouard Ettedgui, Group Chief Executive;  John Witt, Chief Financial Officer;  Michael Hobson, Sales and Marketing Director;  Terry Stinson, Development Director and President, The Americas
ผลิตภัณฑ์: โรงแรม
รายได้:  567 ล้านเหรียญสหรัฐ (2019)
รายได้จากการดำเนินงาน:  29 ล้านเหรียญสหรัฐ (2019)
รายได้สุทธิ:  56 ล้านเหรียญสหรัฐ (2019)
บริษัทแม่: Jardine Matheson
เว็บไซต์: http://www.mandarinoriental.com
กลุ่มโรงแรมแมนดาริน โอเรียนเต็ล (อังกฤษ: Mandarin Oriental Hotel Group ตัวย่อ: MOHG) เป็นกลุ่มบริษัทในเครือ Jardine Matheson Group ลงทุนและจัดการธุรกิจโรงแรมระดับนานาชาติ โดยมีกิจการโรงแรม รีสอร์ต และที่พักอาศัยหรูหราในเอเชีย ยุโรป และอเมริกา ได้รับรางวัลต่าง ๆ หลายรางวัลในด้านบริการและการจัดการที่เป็นแบบอย่างที่ดี และด้านสปาและภัตตาคารที่ตั้งอยู่ในโรงแรมและรีสอร์ต
ประวัติ

กลุ่มบริษัทเริ่มขึ้นจากการเปิดตัว The Mandarin โรงแรมซึ่งเป็นเรือธงของกลุ่มบริษัท ในฮ่องกงเมื่อ พ.ศ. 2506 ซึ่งสร้างชื่อเสียงจากบริการอันหรูหราได้อย่างรวดเร็ว เมื่อ พ.ศ. 2517 Mandarin International Hotels Limited ได้ก่อตั้งขึ้นเพื่อเป็นบริษัทจัดการโรงแรม ความมุ่งหมายของกลุ่มบริษัทคือเพื่อขยายกิจการสู่เอเชีย และดำเนินกิจการโรงแรมที่จะแสดงให้เห็นมาตรฐานบริการในระดับเดียวกับโรงแรมที่ฮ่องกง
เมื่อ พ.ศ. 2517 บริษัทได้เข้าไปถือครองส่วนปันผล 49% ของ The Oriental, Bangkok ซึ่ง The Oriental สร้างขึ้นเมื่อ พ.ศ. 2419 และเป็นโรงแรมระดับตำนานที่ถูกจัดให้เป็นโรงแรมที่ดีที่สุดแห่งหนึ่งในโลก ด้วยการจัดการทั้ง The Mandarin ในฮ่องกง และ The Oriental, Bangkok ทำให้กลุ่มบริษัทมีโรงแรมที่เป็น"เรือธง"และจัดอยู่ในบรรดาโรงแรมที่ต้อนรับแขกได้เป็นเลิศถึงสองแห่ง
เมื่อ พ.ศ. 2528 บริษัทได้ปรับปรุงโครงสร้างภายในโดยรวมกิจการโรงแรมทั้งสองแห่งเข้าด้วยกันภายใต้ชื่อ Mandarin Oriental Hotel Group เมื่อ พ.ศ. 2530 Mandarin Oriental Group ได้เปิดขายหุ้นต่อสาธารณชนใน Stock Exchange of Hong Kong ภายใต้ชื่อ "Mandarin Oriental International Limited" ซึ่งก่อตั้งเป็นบริษัทที่เบอร์มิวดา และจดทะเบียนในลอนดอน สิงคโปร์ และเบอร์มิวดา ขณะที่ Mandarin Oriental Hotel Group Limited ที่ดำเนินงานจากฮ่องกงจะจัดการกิจการโรงแรมต่าง ๆ ของกลุ่มบริษัท
ปัจจุบัน Mandarin Oriental Hotel Group ดำเนินกิจการโรงแรมทั้งที่แล้วเสร็จและอยู่ในระหว่างการพัฒนารวมแล้ว 41 แห่ง มีจำนวนห้องพักมากกว่า 10,000 ห้องใน 25 ประเทศ ประกอบด้วยในเอเชีย 17 แห่ง อเมริกา 14 แห่ง และยุโรปและแอฟริกาเหนือ 10 แห่ง นอกจากนี้ กลุ่มบริษัทยังมีกิจการที่พักอาศัยทั้งที่แล้วเสร็จและอยู่ระหว่างพัฒนารวมแล้ว 13 แห่ง
โรงแรม

ปัจจุบัน Mandarin Oriental Hotel Group ดำเนินกิจการโรงแรมในฮ่องกง (3 แห่ง) กรุงเทพมหานคร มะนิลา จาการ์ตา มาเก๊า สิงคโปร์ กัวลาลัมเปอร์ เชียงใหม่ Sanya ลอนดอน มิวนิก เจนีวา ปราก บาร์เซโลนา นิวยอร์ก ลาสเวกัส ซานฟรานซิสโก วอชิงตัน ดีซี ไมอามี บอสตัน Riviera Maya และเบอร์มิวดา โรงแรมล่าสุดของกลุ่มบริษัทในบาร์เซโลนาและลาสเวกัสเปิดให้บริการเมื่อวันที่ 26 พฤศจิกายน พ.ศ. 2552 และ 4 ธันวาคม ปีเดียวกัน ตามลำดับ
โรงแรม > Mandarin Oriental Bangkok

โรงแรมแมนดาริน โอเรียนเต็ล กรุงเทพ เป็นโรงแรมระดับห้าดาวในกรุงเทพมหานคร ตั้งอยู่ริมฝั่งแม่น้ำเจ้าพระยา เดิมเป็นโรงแรม The Oriental ซึ่งเป็นโรงแรมแห่งแรกในไทย เปิดเมื่อ พ.ศ. 2422 ปัจจุบันเป็นหนึ่งในสองกิจการเรือธงของ Mandarin Oriental Hotel Group และมีชื่อเสียงในด้านบริการระดับโลกซึ่งทำให้ได้รับการขนานนามเป็นโรงแรมที่ดีที่สุดแห่งหนึ่งของโลก
โรงแรม > Mandarin Oriental, Barcelona

Mandarin Oriental, Barcelona เปิดให้บริการเมื่อวันที่ 26 พฤศจิกายน พ.ศ. 2552 ตั้งอยู่บน Passeig de Grácia ซึ่งจัดเป็นถนนสายสำคัญในบาร์เซโลนา และมักจะถูกเทียบเคียงกับ Fifth Avenue ในนิวยอร์ก Bond Street ในลอนดอน Rue du Faubourg Saint-Honoré ในปารีส และ Via Veneto ในโรม เดิมเคยเป็นที่ตั้งของ Barcelona head office of the Banco Hispanico Americano ก่อนที่จะสร้างโรงแรมในปัจจุบัน ประกอบด้วยห้องพักและห้องชุดรวม 98 ห้อง สปาและศูนย์ Fitness เนื้อที่ 1,000 m2 พร้อมด้วยสระว่ายน้ำในร่ม ห้องอาหาร Moments ระเบียงดาดฟ้าที่มีสระว่ายน้ำ
โรงแรม > Mandarin Oriental, Boston

หนึ่งในโรงแรมที่ใหม่ที่สุดของ Mandarin Oriental ตั้งอยู่บน Boylston Street ในย่าน Back Bay เปิดเมื่อเดือนตุลาคม พ.ศ. 2551 ถูกจัดให้อยู่ในระดับ AAA five-diamond ประกอบด้วยห้องพัก 136 ห้อง ห้องชุด 12 ห้อง ห้องอาหาร Asana และ M Bar & Lounge
โรงแรม > Landmark Mandarin Oriental, Hong Kong

ตั้งอยู่ใน The Landmark ในฮ่องกง ได้รับการจัดอันดับจากนิตยสาร Forbes ให้เป็นโรงแรมระดับห้าดาว มีห้องพักและห้องชุดที่ใหญ่ที่สุดในฮ่องกงจำนวน 113 ห้อง มีพื้นที่โดยเฉลี่ยห้องละ 540 ม² นอกจากนี้ ยัง Oriental Spa ซึ่ง Forbes จัดให้อยู่ในระดับห้าดาวเช่นกัน และห้องอาหาร Amber ซึ่งนิตยสาร Michelin Guide ให้คะแนนสองดาว
โรงแรม > Grand Lapa Hotel, Macau

Grand Lapa Hotel, Macau เป็นโรงแรมระดับห้าดาวที่ดำเนินกิจการโดย Mandarin Oriental Hotel Group
โรงแรม > Mandarin Oriental, Miami

เป็นโรงแรมของ Mandarin Oriental Hotel Group ในไมอามี ตั้งอยู่บนเกาะ Brickell Key ขนาด 44 เอเคอร์ในอ่าว Biscayne มีห้องพักและห้องชุดรวม 326 ห้องที่มองเห็นทิวทัศน์มหาสมุทรแอตแลนติก อ่าว Biscayne และไมอามี มีห้องอาหาร Azul และ Café Sambal บาร์มาร์ตินี หาดส่วนบุคคล และสปาเพียงแห่งเดียวในรัฐฟลอริดาที่นิตยสาร Forbes ให้คะแนนระดับห้าดาว
โรงแรม > Mandarin Oriental, Singapore

Mandarin Oriental, Singapore เป็นโรงแรมที่ใหญ่ที่สุดแห่งหนึ่งของ Mandarin Oriental Hotel Group ด้วยห้องพักและห้องชุดรวม 527 ห้อง ตั้งอยู่ที่ Marina Centre ติดกับ Marina Shopping Mall สามารถเดินไปยัง Suntec City ได้ มีห้องอาหารห้าแห่ง บาร์สองแห่ง สปา, Fitness center, Grand ballroom และห้องประชุมสิบสามแห่ง เปิดครั้งแรกเมื่อ พ.ศ. 2530 ต่อมาได้ปิดปรับปรุงและเปิดอีกครั้งเมื่อ พ.ศ. 2548
โรงแรม > Mandarin Oriental, Tokyo

Mandarin Oriental, Tokyo ตั้งอยู่บนชั้น 30-36 ของอาคารนิฮมบะชิมิทซึอิ ประกอบด้วยห้องพักและห้องชุด 179 ห้องที่มองเห็นอุทยานของ Tokyo Imperial Palace ทางทิศตะวันตกและอ่าวโตเกียวทางทิศตะวันออกเฉียงใต้ และยังมีห้องอาหารสามแห่ง บาร์ ห้องนั่งเล่นรับรอง มุมน้ำชา และร้านเค้ก ห้องอาหาร Sense จัดเป็นห้องอาหารแนะนำโดยนิตยสาร Michelin Guide บริการอาหารกวางตุ้งแบบต้นตำรับ
โรงแรม > Mandarin Oriental, Washington DC

Mandarin Oriental, Washington DC ตั้งอยู่ที่ SW quadrant มีห้องพัก 347 ห้อง และห้องชุด 53 ห้อง หลายห้องสามารถมองเห็นทิวทัศน์แม่น้ำ Potomac, Tidal Basin, Jefferson Memorial หรือ Washington Monument ในโรงแรมเคยมีห้องอาหาร Café MoZU แต่ถูกเปลี่ยนเป็น Sou’Wester แทน ซึ่งมี Chesapeake- and Southern-inspired fare
กิจการที่อยู่ระหว่างพัฒนา

โรงแรมที่ปัจจุบันอยู่ระหว่างพัฒนา ตั้งอยู่ที่แอตแลนตา ปักกิ่ง ชิคาโก คอสตาริกา Dellis Cay แกรนด์เคย์แมน มาเก๊า มัลดีฟส์ Marbella มิลาน มอสโคว์ ปารีส St. Kitts และไทเป และโรงแรมใน Marrakech มีกำหนดจะเปิดในต้น พ.ศ. 2553
แหล่งข้อมูลอื่น

Mandarin Oriental Hotel Group website
Mandarin Oriental Hotel Group properties เก็บถาวร 2009-12-08 ที่ เวย์แบ็กแมชชีน
Mandarin Oriental, Hong Kong
กสท โทรคมนาคม

| --- | --- |
CAT Telecom Public Company Limited

 ตึกแคท ทาวเวอร์ (CAT Tower) (หรือเอ็นทีบางรัก ในปัจจุบัน) ที่ทำการของ กสท โทรคมนาคม ตั้งอยู่ริมแม่น้ำเจ้าพระยา เขตบางรัก กรุงเทพมหานคร ฝั่งตรงข้ามศูนย์การค้าไอคอนสยาม
ภาพรวมหน่วยงาน
ก่อตั้ง: 14 สิงหาคม พ.ศ. 2546
หน่วยงานก่อนหน้า: การสื่อสารแห่งประเทศไทย (พ.ศ. 2520 - 2546)
ยุบเลิก: 7 มกราคม พ.ศ. 2564 (17 ปี)
หน่วยงานสืบทอด: บริษัท โทรคมนาคมแห่งชาติ จำกัด (มหาชน) (7 มกราคม พ.ศ. 2564 - ปัจจุบัน)
สำนักงานใหญ่: 99 หมู่ 3 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
ฝ่ายบริหารหน่วยงาน: พลเอก สุชาติ ผ่องพุฒิ, ประธานกรรมการ อำนวย ปรีมนวงศ์, รองประธานกรรมการ พันเอก ผศ.ดร. สรรพชัย หุวะนันทน์, กรรมการผู้จัดการใหญ่
ต้นสังกัดหน่วยงาน: กระทรวงดิจิทัลเพื่อเศรษฐกิจและสังคม
เว็บไซต์: http://www.cattelecom.com
บทความนี้เกี่ยวกับกิจการโทรคมนาคมเดิม ของการสื่อสารแห่งประเทศไทย สำหรับกิจการไปรษณีย์เดิม ดูที่ ไปรษณีย์ไทย (บริษัท)
บริษัท กสท โทรคมนาคม จำกัด (มหาชน) เป็นรัฐวิสาหกิจ ในสังกัดกระทรวงดิจิทัลเพื่อเศรษฐกิจและสังคม ในรูปบริษัทมหาชน จากการแปรรูปรัฐวิสาหกิจในกิจการโทรคมนาคมของการสื่อสารแห่งประเทศไทย (ก.ส.ท.) ซึ่งก่อตั้งเมื่อวันที่ 29 กันยายน พ.ศ. 2519
กสท โทรคมนาคม ทำหน้าที่ดำเนินธุรกิจด้านการสื่อสารโทรคมนาคม ทั้งในและระหว่างประเทศ ในอดีต ก.ส.ท. ยังทำหน้าที่ให้บริการกิจการไปรษณีย์เพิ่มด้วย โดยรับโอนกิจการเกือบทั้งหมดมาจากกรมไปรษณีย์โทรเลข แต่ต่อมามีการแปรรูปรัฐวิสาหกิจ จึงได้แยกกิจการไปรษณีย์ออกไปจัดตั้งเป็นบริษัทใหม่ในชื่อ บริษัท ไปรษณีย์ไทย จำกัด ส่วนกิจการโทรคมนาคมได้แปลงสภาพเป็นบริษัทมหาชนจำกัดขึ้นในชื่อ กสท โทรคมนาคม
กสท โทรคมนาคม ได้ดำเนินกิจการเกี่ยวกับการสื่อสารโทรคมนาคมมาเป็นระยะเวลา 45 ปี จึงได้มีการควบรวมกิจการกับทีโอที เป็น บริษัท โทรคมนาคมแห่งชาติ จำกัด (มหาชน) ในวันที่ 7 มกราคม พ.ศ. 2564
ประวัติ > ยุคการสื่อสารแห่งประเทศไทย

การสื่อสารแห่งประเทศไทย (ก.ส.ท.) ชื่อภาษาอังกฤษว่า The Communications Authority of Thailand (CAT.) เป็นรัฐวิสาหกิจของไทย ภายใต้การกำกับดูแลของรัฐมนตรีว่าการกระทรวงคมนาคม ก่อตั้งขึ้นตามพระราชบัญญัติการสื่อสารแห่งประเทศไทย พ.ศ. 2519 มีผลบังคับใช้เมื่อวันที่ 29 กันยายน พ.ศ. 2519 เพื่อดำเนินการและนำมาซึ่งความเจริญของทั้งกิจการไปรษณีย์และกิจการโทรคมนาคม โดยรับโอนกิจการทั้งหมดมาดำเนินงานต่อจากกรมไปรษณีย์โทรเลข ยกเว้นสำนักงานเลขานุการกรม กองสื่อสารระหว่างประเทศ กองแผนงาน และสำนักงานบริหารความถี่วิทยุ
ต่อมาในปี พ.ศ. 2546 ได้มีการแปรรูปรัฐวิสาหกิจ จึงได้มีการยกเลิกพระราชบัญญัติการสื่อสารแห่งประเทศไทย ตั้งแต่วันที่ 14 สิงหาคม โดยได้แยกกิจการไปรษณีย์และกิจการโทรคมนาคมออกจากกัน โดยกิจการไปรษณีย์ได้จัดตั้งเป็นบริษัทใหม่ในชื่อ บริษัท ไปรษณีย์ไทย จำกัด และรวมกิจการไปรษณีย์ในส่วนที่สำนักงานปลัดกระทรวงคมนาคมรับโอนมาจากกรมไปรษณีย์โทรเลขก่อนหน้านี้ด้วย ส่วนกิจการโทรคมนาคมได้มีการจัดตั้งเป็นบริษัทมหาชนจำกัดขึ้นในชื่อ บริษัท กสท โทรคมนาคม จำกัด (มหาชน)
ประวัติ > ยุคบริษัทหลังการแปรรูป

บริษัท กสท โทรคมนาคม จำกัด (มหาชน) (อังกฤษ: CAT Telecom Public Company Limited ตัวย่อ CAT) จดทะเบียนจัดตั้งเป็นบริษัทมหาชนจำกัดขึ้นเมื่อวันที่ 14 สิงหาคม พ.ศ. 2546 หลังการแปรรูปรัฐวิสาหกิจ โดยมีทุนจดทะเบียนเริ่มแรกจำนวน 10,000 ล้านบาท เพื่อดำเนินธุรกิจด้านการสื่อสารโทรคมนาคม ทั้งในและระหว่างประเทศ
ทุนในการจดทะเบียนประกอบด้วยหุ้นสามัญจำนวน 1,000 ล้านหุ้น มูลค่าที่ตราไว้ 10 บาทต่อหุ้น ตามมติคณะรัฐมนตรีเมื่อวันที่ 8 กรกฎาคม พ.ศ. 2546 และได้รับการยกเว้นไม่ต้องปฏิบัติตามระเบียบข้อบังคับและมติคณะรัฐมนตรีที่ใช้บังคับกับรัฐวิสาหกิจทั่วไป สามารถบริหารจัดการในรูปแบบเดียวกับบริษัทเอกชนได้เต็มรูปแบบ รวมทั้งกระจายหุ้นในตลาดหลักทรัพย์แห่งประเทศไทยได้ในระยะเวลาที่เหมาะสม แต่แล้วก็ไม่ได้มีการกระจายหุ้นแต่อย่างใด โดยเป็นกระทรวงการคลังถือหุ้นไว้ 100% ตราบจนกระทั่งควบรวมกิจการ
ประวัติ > ควบรวมกิจการกับทีโอที

บทความหลัก: โทรคมนาคมแห่งชาติ
คณะรัฐมนตรีได้มีมติเมื่อวันที่ 14 มกราคม พ.ศ. 2563 อนุมัติให้ กสท โทรคมนาคม ควบรวมกิจการกับทีโอที เป็น บริษัท โทรคมนาคมแห่งชาติ จำกัด (มหาชน) เพื่อลดความซ้ำซ้อนในการดำเนินการ และให้บริษัทแห่งใหม่มีพันธกิจในการสนับสนุนนโยบายของรัฐในการพัฒนาระบบดิจิทัลต่อไป โดยมีกระทรวงการคลังถือหุ้นทั้งหมด 100% ตามเดิม และได้ดำเนินการแล้วเสร็จในวันที่ 7 มกราคม พ.ศ. 2564
ตราสัญลักษณ์

กสท โทรคมนาคม เปลี่ยนมีสัญลักษณ์มาแล้ว 4 แบบ นับตั้งแต่เป็นการสื่อสารแห่งประเทศไทย ในปี พ.ศ. 2519 ทั้งนี้ ตราสัญลักษณ์ของกสท โทรคมนาคม ซึ่งมีรายละเอียดดังต่อไปนี้
ตราราชการของ การสื่อสารแห่งประเทศไทย มีความหมายดังนี้:
แตรงอน หมายถึง สัญลักษณ์ระบบการสื่อสารที่เป็นสากล
พระมหามงกุฎ แสดงความเป็นหน่วยงานในสังกัด กระทรวงคมนาคม (ในขณะนั้น) ให้บริการเพื่อประโยชน์ของรัฐและประชาชน ตามพระราชบัญญัติการสื่อสารแห่งประเทศไทย พ.ศ. 2519
รัศมี 19 แฉก แทนปี พุทธศักราช ที่ก่อตั้งการสื่อสารแห่งประเทศไทย
ด้านเครื่องหมายการค้าของ กสท. มีความหมายดังนี้:
รูปซองจดหมายสีแดงและสายฟ้าฟาดสีน้ำเงิน แสดงถึงกิจการของ กสท. ทั้งไปรษณีย์และโทรคมนาคม
ดูเพิ่ม

ทีโอที
โทรคมนาคมแห่งชาติ
กองพลทหารรักษาพระองค์และพลร่ม

| กองพลทหารรักษาพระองค์และพลร่ม |
| --- | --- |
อังกฤษ: Guards and Parachute Division
ประจำการ: 2565–ปัจจุบัน
ประเทศ:  สหราชอาณาจักร
เหล่า:  กองทัพบกสหราชอาณาจักร
บทบาท: การบริหารและการฝึกอบรม
กำลังรบ: กองพล
กองบัญชาการ: ค่ายทหารเวลลิงตัน, ลอนดอน
กองพลทหารรักษาพระองค์และพลร่ม (อังกฤษ: Guards and Parachute Division) เป็นหน่วยบริหารของกองทัพบกสหราชอาณาจักรที่รับผิดชอบด้านการฝึกแและการบริหารกรมทหารรักษาพระองค์เดินเท้าและกรมพลร่ม กองพลมีหน้าที่รับผิดชอบในการจัดกำลัง 2 กองพันในการปฏิบัติหน้าที่สาธารณะให้กับเขตลอนดอน (รวมไปถึงกองร้อยเพิ่มเติมอีก 5 กองร้อย) แม้ว่าทหารรักษาพระองค์จะเกี่ยวข้องกับพิธีการมากกว่า แต่ก็ยังคงมีสถานะเป็นกองพันทหารราบที่ยังปฏิบัติการรบได้อยู่ ด้วยเหตุนี้เองกองกำลังเหล่านี้จึงทำหน้าที่เช่นเดียวกับทหารราบ
ประวัติ

ส่วนหนึ่งของการปฏิรูปทหารในอนาคตของกองทัพที่ประกาศโดยรัฐบาลเมื่อเดือนมีนาคม พ.ศ. 2564 จะต้องมีการจัดระเบียบโครงสร้างของทหาราบใหม่ โดยมีวัตถุประสงค์ที่จะนำกรมทหารราบทั้งหมดไปอยู่ภายใต้การบริหารจัดการของกองพลทหารราบ ซึ่งในส่วนนี้ กองพลทหารรักษาพระองค์ซึ่งเป็นกองพลที่รับผิดชอบกรมทหารรักษาพระองค์เดินเท้า จะต้องขยายความรับผิดชอบออกไปรับผิดชอบกรมพลร่มด้วย ซึ่งเคยเป็นกรมที่อยู่อย่างอิสระมาก่อน กองพลใหม่มีชื่อว่า กองพลทหารรักษาพระองค์และพลร่ม จัดตั้งขึ้นมาเมื่อวันที่ 30 กันยายน พ.ศ. 2565
หน่วยปัจจุบัน

กองพลที่ยังเหลืออยู่ในโครงสร้างตามแผนปฏิรูปประกอบไปด้วยกองพันทหารราบทั้งหมด 10 กองพัน โดยในจำนวนนี้ 8 กองพันเป็นส่วนหนึ่งของกองประจำการ ในขณะที่อีก 2 กองพันส่วนหนึ่งเป็นส่วนหนึ่งของกองหนุนกองทัพบก นอกจากนี้ ยังมีกองร้อยเพิ่มเติมอีก 5 กองร้อยซึ่งเป็นส่วนหนึ่งของกรมทหาร ซึ่งมีภารกิจหลักคือการปฏิบัติหน้าที่สาธารณะ
กองพันที่ 1 เกรนาเดียการ์ด
กองร้อยไนเมเคิน เกรนาเดียการ์ด
กองพันที่ 1 โคลด์สตรีมการ์ด
กองร้อยที่ 7 โคลด์สตรีมการ์ด
กองพันที่ 1 สกอตส์การ์ด
กองร้อยเอฟ สกอตส์การ์ด
กองพันที่ 1 ไอริชการ์ด
กองร้อยที่ 9 ไอริชการ์ด
กองร้อยที่ 12 ไอริชการ์ด
กองพันที่ 1 เวลช์การ์ด
กองพันที่ 1 กรมพลร่ม
กองพันที่ 2 กรมพลร่ม
กองพันที่ 3 กรมพลร่ม
กองพันที่ 1 หน่วยจู่โจม
กองพันที่ 1 ลอนดอนการ์ด
กองพันที่ 4 กรมพลร่ม
ส่วนประกอบอีกข้อหนึ่งของนโยบายทหารในอนาคต คือการก่อตั้งหน่วยใหม่ คือ หน่วยจู่โจม ซึ่งเป็นส่วนหนึ่งในการก่อตั้งตามนโยบายนี้ มีการประกาศว่าแต่ละกองพันจาก 4 กองพันจะได้รับมอบหมายให้เป็นหนึ่งในกองพลทหารราบ โดยทำให้เห็นว่ากองพันที่ 1 (จากเดิมคือกองพันที่ 1 ทหารราบชายแดนสกอตแลนด์ กรมทหารราบแห่งสกอตแลนด์) ได้รับมอบหมายให้มาสังกัดกองพลทหารรักษาพระองค์และพลร่ม
หนึ่งในหมวดของกองพันที่ 3 กรมพลร่ม ควบคุมดูแลโดยทหารที่ถูกดึงมาจากทหารรักษาพระองค์เดินเท้าหรือกรมทหารม้ารักษาพระองค์
หน่วยปัจจุบัน > วงดุริยางค์ทหาร

กรมทหารแต่ละกรมที่เป็นส่วนหนึ่งของกองพลทหารรักษาพระองค์และพลร่มมีกรมดุริยางค์ โดยกรมทหารเหล่านี้อยู่ภายใต้การควบคุมของเหล่าดุริยางค์ทหารบก แต่ก็มาจากทหารในกรมทหารแต่ละหน่วยในกองพล
วงดุริยางค์ทหารเกรนาเดียการ์ด
วงดุริยางค์ทหารโคลด์สตรีมการ์ด
วงดุริยางค์ทหารสกอตส์การ์ด
วงดุริยางค์ทหารไอริชการ์ด
วงดุริยางค์ทหารเวลช์การ์ด
วงดุริยางค์ทหารกรมพลร่ม
กอทิกเมทัล

| กอทิกเมทัล |
| --- | --- |
แหล่งกำเนิดทางรูปแบบ: เฮฟวีเมทัล กอทิกร็อก เดทดูม ดูมเมทัล
แหล่งกำเนิดทางวัฒนธรรม: ต้นคริสต์ทศวรรษ 1990 ในสหราชอาณาจักร
เครื่องบรรเลงสามัญ: ร้อง electric guitar acoustic guitar bass drums keyboards synthesizers cello violin
แนวย่อย
Symphonic gothic metal
ทัศนียภาพในระดับภูมิภาค
England Finland The Netherlands Norway Sweden Germany Italy Poland United States Greece
หัวข้ออื่น ๆ
 Alternative metal  avant-garde metal  list of gothic metal bands  industrial metal  post-metal 
กอทิกเมทัล (อังกฤษ: Gothic metal) หรือ กอทเมทัล (goth metal) เป็นแนวเพลงผสมระหว่างความหนักหน่วงของเฮฟวีเมทัลกับบรรยากาศความมืดหม่นของกอทิกร็อก แนวเพลงถือกำนิดในช่วงต้นคริสต์ทศวรรษ 1990 ในสหราชอาณาจักร ที่แตกแขนงจากเดทดูม แนวเพลงซึ่งผสมผสานระหว่างเดทเมทัลกับดูมเมทัล เนื้อเพลงมีความมืดหม่นและได้รับแรงบันดาลใจจากบันเทิงคดีแนวกอทิก รวมถึงจากประสบการณ์ส่วนตัว
วงกอทิกเมทัลยุคบุกเบิก เช่น แพระไดส์ลอสต์, มายดายอิงไบรด์ และ แอนาเทมา ทั้งหมดคือวงจากอังกฤษทางเหนือ วงบุกเบิกในช่วงครึ่งแรกของคริสต์ทศวรรษ 1990 เช่น ไทป์โอเนกาทีฟจากสหรัฐ เทียแมตจากสวีเดน และเดอะเกเทอริงจากเนเธอร์แลนด์ ในช่วงกลางคริสต์ทศวรรษ 1990 มูนสเปลล์, เทียร์เตอส์เดสแวมไพรส์, รอตติงไครสต์ และเครเดิลออฟฟิลท์ ได้นำกอทิกเข้าสู่แบล็กเมทัล ในช่วงปลายทศวรรษ มีการพัฒนาแนวเพลงซิมโฟนิกเมทัลขึ้นมา วงอย่างทริสเทเนีย และวิทอินเทมเทชัน ได้ผสมองค์ประกอบกอทิกเทัลกับซิมโฟนิกเมทัลและพาวเวอร์เมทัล
ในศตวรรษที่ 21 กอทิกเมทัลเริ่มเข้าสู่กระแสหลักในยุโรป โดยเฉพาะในฟินแลนด์ ที่มีวงอย่าง เอนต์ไวน์, ฮิม, ลัลละคราย และพอยสันแบล็ก ที่มีเพลงฮิตและอัลบัมติดชาร์ต
กอยโตรเจน

กะหล่ำปลี
บรอกโคลี
กระเทียม
กอยโตรเจน (อังกฤษ: goitrogen) เป็นสารเคมีในพืชชนิดหนึ่งที่พบมากในพืชตระกูลกะหล่ำ และพืชตระกูลหอม มีฤทธิ์ในการยับยั้งการสร้างฮอร์โมนในต่อมไทรอยด์ทำให้ร่างกายนำไอโอดีนในเลือดไปใช้ได้น้อยกว่าปกติ หากรับประทานผักผลไม้ที่มีสารชนิดนี้มากเกินไปอาจจะทำให้มีอาการท้องอืดและทำให้ร่างกายได้ขาดสารไอโอดีนจนทำให้เป็นโรคคอพอกได้ พืชที่มีสารกอยโตรเจน ได้แก่ กะหล่ำปลี หัวผักกาด บรอกโคลี คะน้า หัวหอม กระเทียม ฯลฯ
สารกอยโตรเจนในพืชเมื่อโดนความร้อนจะสลายตัวอย่างรวดเร็ว ดังนั้นควรปรุงให้สุกก่อนรับประทาน นอกจากนั้นยังมีพืชบางชนิดที่มีคาเฟอีน เช่น ชา กาแฟ จะมีสารที่ออกฤทธิ์ตรงข้ามกับกอยโตรเจน กล่าวคือกระตุ้นการทำงานของต่อมไทรอยด์ให้มากขึ้น
กองอำนวยการรักษาความสงบเรียบร้อย

| --- | --- |
ภาพบนหน้าจอโทรทัศน์ สำหรับเปิดและปิด การประกาศคำสั่งของ กอ.รส.
ก่อตั้ง: 20 พฤษภาคม พ.ศ. 2557
สํานักงานใหญ่: กองบังคับการ กรมทหารราบที่ 1มหาดเล็กรักษาพระองค์
ผู้อำนวยการ: ประยุทธ์ จันทร์โอชา
บุคลากรหลัก: อุดมเดช สีตบุตร (รองผู้อำนวยการ) ฉัตรชัย สาริกัลยะ (รองผู้อำนวยการ) ไพบูลย์ คุ้มฉายา (รองผู้อำนวยการ) อักษรา เกิดผล (เลขานุการ)
กองอำนวยการรักษาความสงบเรียบร้อย (อังกฤษ: Peace and Order Maintaining Command) หรือ กอ.รส. (POMC) เป็นหน่วยงานที่จัดตั้งตามประกาศกองทัพบก ฉบับที่ 2/2557 หลังจากประกาศกองทัพบกฉบับที่ 1/2557 บังคับใช้พระราชบัญญัติกฎอัยการศึก โดยตั้งกองบัญชาการขึ้นที่กรมทหารราบที่ 1 มหาดเล็กรักษาพระองค์ ซึ่งดำรงหน่วยอยู่เพียงสองวัน ก็สิ้นสุดลงโดยอัตโนมัติ[ต้องการอ้างอิง] เมื่อประกาศรัฐประหารโดยคณะรักษาความสงบแห่งชาติ ตั้งแต่วันที่ 22 พฤษภาคม พ.ศ. 2557 เวลา 16:30 น.
องค์ประกอบ

| 0 | 1 | 2 | 3 |
| --- | --- | --- | --- |
กองอำนวยการรักษาความสงบเรียบร้อย
ผู้บังคับบัญชา: 
| ผู้บังคับบัญชา | พลเอกประยุทธ์ จันทร์โอชา | ผู้บัญชาการทหารบก | ผู้อำนวยการรักษาความสงบเรียบร้อย |
| ผู้บังคับบัญชา | พลเอก ธนะศักดิ์ ปฏิมาประกร | ผู้บัญชาการทหารสูงสุด | ที่ปรึกษา |
| ผู้บังคับบัญชา | พลเรือเอก ณรงค์ พิพัฒนาศัย | ผู้บัญชาการทหารเรือ | ที่ปรึกษา |
| ผู้บังคับบัญชา | พลอากาศเอก ประจิน จั่นตอง | ผู้บัญชาการทหารอากาศ | ที่ปรึกษา |
| ผู้บังคับบัญชา | พลตำรวจเอก อดุลย์ แสงสิงแก้ว | ผู้บัญชาการตำรวจแห่งชาติ | ที่ปรึกษา |
| ผู้บังคับบัญชา | พลเอก อุดมเดช สีตบุตร | รองผู้บัญชาการทหารบก | รองผู้อำนวยการรักษาความสงบเรียบร้อย |
| ผู้บังคับบัญชา | พลเอก ฉัตรชัย สาริกัลยะ | ผู้ช่วยผู้บัญชาการทหารบก | รองผู้อำนวยการรักษาความสงบเรียบร้อย |
| ผู้บังคับบัญชา | พลเอก ไพบูลย์ คุ้มฉายา | ผู้ช่วยผู้บัญชาการทหารบก | รองผู้อำนวยการรักษาความสงบเรียบร้อย |
| ผู้บังคับบัญชา | พลเอก อักษรา เกิดผล | เสนาธิการทหารบก | รองผู้อำนวยการรักษาความสงบเรียบร้อย |
โฆษก: 
| โฆษก | พันเอก วินธัย สุวารี | รองโฆษกกองทัพบก | ผู้แถลงข่าวภาษาไทย |
| โฆษก | พันเอกหญิง ศิริจันทร์ งาทอง | รองโฆษกกองทัพบก | ผู้แถลงข่าวภาษาไทย |
| โฆษก | พลตรี วีรชน สุคนธปฏิภาค | รองโฆษกกองทัพบก | ผู้แถลงข่าวภาษาอังกฤษ |
ดูเพิ่ม

รัฐประหารในประเทศไทย พ.ศ. 2557
คณะรักษาความสงบแห่งชาติ
วิกฤตการณ์การเมืองไทย พ.ศ. 2556–2557
กฎอัยการศึก
กองรบพิเศษที่ 19

| กองรบพิเศษที่ 19 (ส่งทางอากาศ) |
| --- | --- |
19th Special Forces Group (Airborne)
เครื่องหมายหน้าหมวกเบอเรต์กองรบพิเศษที่ 19 (ส่งทางอากาศ)
ประจำการ: 1 พฤษภาคม ค.ศ. 1961 – ปัจจุบัน
ประเทศ:  สหรัฐ
รูปแบบ: หน่วยรบพิเศษ
บทบาท:  การสงครามนอกแบบ (UW)  การป้องกันภายในให้กับมิตรประเทศ (FID)  การปฏิบัติภารกิจโดยตรง (DA)  การปราบปรามการก่อกบฏ (COIN)  การลาดตระเวนพิเศษ (SR)  การต่อต้านการก่อการร้าย (CT)  ยุทธการทางข้อมูลข่าวสาร (IO)  การต่อต้านการแพร่ขยายอาวุธอานุภาพทำลายล้างสูง (CP)  การสนับสนุนกองกำลังรักษาความมั่นคง (SFA) 
กองบัญชาการ: เดรเปอร์ รัฐยูทาห์
คำขวัญ: ทุกสิ่ง, ทุกที่, ทุกเวลา
ปฏิบัติการสำคัญ: สงครามต่อต้านการก่อการร้าย สงครามอิรัก  ปฏิบัติการเสรีภาพยั่งยืน  ปฏิบัติการฟรีดอมเซนติเนล 
ผู้บังคับบัญชา
ผู้บัญชาการปัจจุบัน: พันเอก ลาร์รีย์ แอล. เฮนรี
เครื่องหมายสังกัด
อดีตแถบการรับรู้กองรบพิเศษที่ 19 (ส่งทางอากาศ) สวมใส่โดยทหารมีคุณสมบัติปฏิบัติการไม่พิเศษ—แทนเครื่องหมายหน้าหมวกเบอเรต์—จากคริสต์ทศวรรษ 1960 ถึง ค.ศ. 1984: 
เครื่องหมายหน่วยเด่นของหน่วยบัญชาการรบพิเศษที่ 1 (ส่งทางอากาศ) สวมใส่โดยกองรบพิเศษ (ส่งทางอากาศ) และหน่วยบัญชาการรบพิเศษที่ 1 (ส่งทางอากาศ) ทั้งหมด: 
อาร์มหน่วยที่ไหล่ของหน่วยบัญชาการรบพิเศษที่ 1 (ส่งทางอากาศ) สวมใส่โดยหน่วยบัญชาการรบพิเศษที่ 1 (ส่งทางอากาศ) ทั้งหมด: 
| กองรบพิเศษสหรัฐ> ก่อน | กองรบพิเศษสหรัฐ> ถัดไป |
| --- | --- |
กองรบพิเศษที่ 12: กองรบพิเศษที่ 20
กองรบพิเศษที่ 19 (ส่งทางอากาศ) (อังกฤษ: 19th Special Forces Group (Airborne); อักษรย่อ: 19th SFG (A)) เป็นหนึ่งในสองกองกำลังรักษาดินแดนของหน่วยรบพิเศษกองทัพบกสหรัฐ กองที่ 19—ตามที่เรียกกันในบางครั้ง—ได้รับการออกแบบมาเพื่อกรีธาพลและปฏิบัติภารกิจทั้งเก้า ได้แก่ การสงครามนอกแบบ, การป้องกันภายในให้กับมิตรประเทศ, การปฏิบัติภารกิจโดยตรง, การปราบปรามการก่อกบฏ, การลาดตระเวนพิเศษ, การต่อต้านการก่อการร้าย, ยุทธการทางข้อมูลข่าวสาร, การต่อต้านการแพร่ขยายอาวุธอานุภาพทำลายล้างสูง และการสนับสนุนกองกำลังรักษาความมั่นคง โดยมีกองบัญชาการตั้งอยู่ในเดรเปอร์ รัฐยูทาห์ ซึ่งมีกองทหารในรัฐวอชิงตัน, รัฐเวสต์เวอร์จิเนีย, รัฐโอไฮโอ, รัฐโรดไอแลนด์, รัฐโคโลราโด, รัฐแคลิฟอร์เนีย และรัฐเท็กซัส กองรบพิเศษที่ 19 (ส่งทางอากาศ) แบ่งส่วนความรับผิดชอบทั่วเอเชียตะวันตกเฉียงใต้กับกองรบพิเศษที่ 5 (ส่งทางอากาศ) และแปซิฟิกกับกองรบพิเศษที่ 1 (ส่งทางอากาศ) ทั้งนี้ กองร้อยเอ กองพันที่ 2 เป็นหนึ่งในหลายกองกำลังรักษาดินแดนที่มีรากฐานมาจากอาณานิคม
ประวัติ

ภาพรวมกองรบพิเศษที่ 19 (ส่งทางอากาศ) ประมาณ ค.ศ. 1961
ภาพรวมของกองรบพิเศษที่ 19 (ส่งทางอากาศ) แห่งกองทัพบกสหรัฐ ณ เวลาที่หน่วยตั้งอยู่
หน่วยแหล่งกำเนิดได้รับการจัดตั้งขึ้นเมื่อวันที่ 5 กรกฎาคม ค.ศ. 1942 ในกองทัพบกสหรัฐในฐานะกองร้อยที่ 1 กองพันที่ 1 กรมที่สาม กองกำลังประจำการพิเศษที่หนึ่ง ซึ่งเป็นองค์การผสมระหว่างแคนาดาและอเมริกัน หน่วยนี้ได้เคลื่อนพลเมื่อวันที่ 9 กรกฎาคม ค.ศ. 1942 ที่ป้อมวิลเลียม เฮนรี แฮร์ริสัน รัฐมอนแทนา จากนั้นจึงปลดประจำการเมื่อวันที่ 6 มกราคม ค.ศ. 1945 ในประเทศฝรั่งเศส
แหล่งข้อมูลอื่น

"It All Starts Here" | SF and Recruiting Information page for the 19th Special Forces Group (A) in Utah
"California and the Global War on Terrorism, Company A, 5th Battalion, 19th Special Forces Group (Airborne) in Afghanistan". californiamilitaryhistory.org. The California State Military Museum. คลังข้อมูลเก่าเก็บจากแหล่งเดิมเมื่อ 18 February 2018. สืบค้นเมื่อ 11 September 2018.
ภาพยนตร์สั้น Big Picture: Silent Warriors สามารถดาวน์โหลดได้โดยไม่เสียค่าใช้จ่ายที่อินเทอร์เน็ตอาร์ไคฟ์
กองรบพิเศษที่ 20

| กองรบพิเศษที่ 20 (ส่งทางอากาศ) |
| --- | --- |
20th Special Forces Group
เครื่องหมายหน้าหมวกเบอเรต์กองรบพิเศษที่ 20 (ส่งทางอากาศ)
ประจำการ: 1 พฤษภาคม ค.ศ. 1961 – ปัจจุบัน
ประเทศ:  สหรัฐ
เหล่า:  กองทัพบกสหรัฐ  กองกำลังพิทักษ์มาตุภูมิ
รูปแบบ: หน่วยรบพิเศษ
ขึ้นกับ: ลักษณะ 10: หน่วยบัญชาการรบพิเศษที่ 1 ลักษณะ 32: กองกำลังพิทักษ์มาตุภูมิรัฐแอละแบมา
กองบัญชาการ: เบอร์มิงแฮม รัฐแอละแบมา
ปฏิบัติการสำคัญ: สงครามเวียดนาม, สงครามอ่าว, สงครามต่อต้านการก่อการร้าย, สงครามต่อต้านไอซิส
ผู้บังคับบัญชา
ผู้บัญชาการปัจจุบัน: พันเอก ชอว์น แซตเทอร์ฟิลด์
เครื่องหมายสังกัด
อดีตแถบการรับรู้กองรบพิเศษที่ 20 (ส่งทางอากาศ) สวมใส่โดยทหารมีคุณสมบัติปฏิบัติการไม่พิเศษ—แทนเครื่องหมายหน้าหมวกเบอเรต์—จากคริสต์ทศวรรษ 1960 ถึง ค.ศ. 1984: 
เครื่องประดับพิ้นหลังของกองรบพิเศษที่ 20 (ส่งทางอากาศ): 
เครื่องหมายหน่วยเด่นของหน่วยบัญชาการรบพิเศษที่ 1 (ส่งทางอากาศ) สวมใส่โดยกองรบพิเศษ (ส่งทางอากาศ) และหน่วยบัญชาการรบพิเศษที่ 1 (ส่งทางอากาศ) ทั้งหมด: 
อาร์มหน่วยที่ไหล่ของหน่วยบัญชาการรบพิเศษที่ 1 (ส่งทางอากาศ) สวมใส่โดยหน่วยบัญชาการรบพิเศษที่ 1 (ส่งทางอากาศ) ทั้งหมด: 
กองรบพิเศษที่ 20 (ส่งทางอากาศ) (อังกฤษ: 20th Special Forces Group (Airborne); อักษรย่อ: 20th SFG (A)) เป็นหนึ่งในสองเนชั่นแนลการ์ดของหน่วยรบพิเศษกองทัพบกสหรัฐ กองที่ 20—ตามที่เรียกกันในบางครั้ง—ได้รับการออกแบบมาเพื่อกรีธาพลและปฏิบัติภารกิจทั้งเก้า ได้แก่ การสงครามนอกแบบ, การป้องกันภายในให้กับมิตรประเทศ, การปฏิบัติภารกิจโดยตรง, การปราบปรามการก่อกบฏ, การลาดตระเวนพิเศษ, การต่อต้านการก่อการร้าย, ยุทธการทางข้อมูลข่าวสาร, การต่อต้านการแพร่ขยายอาวุธอานุภาพทำลายล้างสูง และการสนับสนุนกองกำลังรักษาความมั่นคง ซึ่งมีกองบัญชาการอยู่ที่เบอร์มิงแฮม รัฐแอละแบมา (และเป็นส่วนหนึ่งของกองกำลังพิทักษ์มาตุภูมิรัฐแอละแบมา) รวมถึงเป็นส่วนหนึ่งของหน่วยบัญชาการใต้ของสหรัฐ มีพื้นที่รับผิดชอบครอบคลุม 32 ประเทศ รวมถึงละตินอเมริกาทางใต้ของประเทศเม็กซิโก, แคริบเบียน, อ่าวเม็กซิโก และมหาสมุทรแอตแลนติกตะวันตกเฉียงใต้ โดยพื้นที่ดังกล่าวได้แบ่งส่วนกับกองรบพิเศษที่ 7 ที่ฐานทัพอากาศเอกลิน ซึ่งเป็นกองรบพิเศษกองทัพประจำการเต็มเวลาที่รับผิดชอบในภูมิภาคเดียวกัน